Randi (73) funnet etter 28 timer i fjellet
Hun gikk feil da hun skulle til hytta i Verran i Nord-Trøndelag fredag ettermiddag – og ble først funnet 28 timer senere. – Jeg skjønner ikke hvorfor jeg rotet meg bort, jeg har aldri gjort det tidligere, sier 73-åringen til Trønder-Avisa, gjengitt i Adressa. Les også: Bestefar overlevde i villmarken – spiste maurDe hadde gått en tur i fjellet for å se til barnebarnet, som overnattet i telt sammen med en kompis. Randi skulle gå alene tilbake mens teltet ble tatt ned, for å lage middag i hytta. Men hun var ikke der da de andre kom tilbake. Etter hvert ble en større leteaksjon satt i gang, med Norske Redningshunder, Røde Kors, politiet og på lørdagen ble også Sivilforsvaret og et Sea King redningshelikopter sendt i luften for å gå inn i letingen. Les også: Overlevde flykrasj – funnet etter to døgn– Etter som timene gikk, begynte vi å planlegge begravelsen, forteller datteren Laila til avisen. Men lørdag kveld ved 20-tiden skjedde det: En annen turgåer ringte politiet og spurte om de hadde funnet denne kvinnen? Han så noe rødt borte i lia. Og snart kunne han ringe på ny og fortelle at de hadde kontakt. Da hadde det gått 28 timer siden hun forsvant.– Han hadde ikke mat, men jeg fikk en karamell av ham, forteller 73-åringen, som til da hadde spist snø og drukket vann fra bekken. Ifølge politiet var 73-åringen uskadet, men tørst og sulten og med gnagsår. Hun ble funnet en mil i luftlinje fra utgangspunktet. Hennes mann, Karle Sæther, takker høyere makter og det milde været for at dette endte godt – og peker på at det var beinkald nordavind for bare får uker siden. – Jeg var aldri redd, men jeg bestemte meg tidlig for å holde beina i gang. Satte jeg meg ned, spiste knotten meg opp, sier Randi til Trønder-Avisa.
Randi Sæther (73) spiste snø mot sulten og holdt seg gående for ikke å bli spist av knotten. I over ett døgn gikk hun alene i fjellet – uten å finne frem. gående for ikke å bli spist av knotten. I over ett døgn gikk hun alene i fjellet – uten å finne frem.